[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.10.27.

COM(2009)600 végleges

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

a többéves pénzügyi keret (2007–2013) felülvizsgálatárólEnergiaágazatbeli projektek finanszírozása az európai gazdaságélénkítési terv keretében (második felülvizsgálat)

Javaslat

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

a többéves pénzügyi keret (2007–2013) felülvizsgálatáról

Energiaágazatbeli projektek finanszírozása az európai gazdaságélénkítési terv keretében (második felülvizsgálat)

Bevezetés

Az európai gazdasági fellendülés terve keretében megvalósítandó transzeurópai energiahálózati és szélessávú infrastruktúra-projektek finanszírozása pénzügyi kereteinek felülvizsgálatáról szóló 2008. december 10-i bizottsági közlemény[1] alapján az Európai Parlament, a Tanács és a Bizottság a 2009. április 2-án megrendezett háromoldalú költségvetési ülés keretében a csomag finanszírozását illetően a következőkben állapodott meg:

1. A csomag – amelynek célja, hogy kiegészítő ösztönzést nyújtson a gazdaságnak és javítsa az energiabiztonságot – teljes összege folyó árakon 5 000 millió EUR:

2. az energiaágazatbeli projektek finanszírozására 3 980 millió EUR áll majd rendelkezésre a pénzügyi keret 1a. fejezetén belül: 2009-ben 2 000 millió EUR, 2010-ben pedig 1 980 millió EUR.

3. Továbbá a 2. fejezeten belül 1 020 millió EUR áll majd rendelkezésre a szélessávú internet vidéki területeken történő fejlesztésének előmozdítására, valamint a közös agrárpolitika állapotfelmérésével összefüggésben meghatározott „új kihívásokhoz” kapcsolódó intézkedések megerősítésére.

4. A teljes 5 000 millió EUR-s összeg finanszírozását a lehető legrövidebb időn belül biztosítják majd:

5. Az 1a. fejezet 2009. évi felső korlátját 2 000 millió EUR-val emelik meg, amit a 2. fejezet 2009. évi felső korlátjának ugyanilyen összegű csökkentése ellensúlyoz, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás[2] (IKM) 21–23. pontjával összhangban. A vidékfejlesztés 2009. évi költségvetését továbbá 600 millió EUR-val egészítik ki a szélessávú internet finanszírozására, valamint az „új kihívásokhoz kapcsolódó” intézkedések megerősítésére. E módosított bizottsági javaslat és a 2009. évi költségvetés előzetes költségvetés-módosítási tervezete alapján ennek megfelelően a többéves pénzügyi keretet felülvizsgálják, a 2009. évi költségvetést pedig módosítják.

6. A 2010. évi költségvetési eljárás keretében egyeztetnek arról a kompenzációs mechanizmusról, amely biztosítja a fennmaradó összeg (2 400 millió EUR) finanszírozását a jogi keretben előirányzott valamennyi költségvetési eszköz felhasználásával, és amelyet, amennyiben szükséges, legkésőbb a 2011. évi költségvetési egyeztető eljárás keretében egészítenek ki:

7. Az Európai Parlament, a Tanács és a Bizottság meg fogja vizsgálni valamennyi rendelkezésre álló forrást, amelyek a pénzeszközök kompenzációját biztosítják majd.

8. A 2. fejezetben rendelkezésre álló összegek felhasználásának mérlegelése előtt a 2010. évre elkülönítenek 420 millió EUR-t a szélessávú internet vidéki területeken történő fejlesztésére és a közös agrárpolitika 2003. évi reformjának értékelése (állapotfelmérés) keretében meghatározott „új kihívásokhoz” kapcsolódó intézkedések megerősítésére.

9. Az 1 980 millió EUR-s összeg kompenzálása érdekében (tiszteletben tartva az intézményközi megállapodás 13. pontját) a 2009. évi felső korlátok alatt fennmaradó mozgástér és a 2010-re rendelkezésre álló mozgástér, valamint szükség esetén minden egyéb hozzáférhető pénzeszköz felhasználásra kerül, a 2011-re rendelkezésre álló mozgásteret is ideértve. A kompenzációs mechanizmus nem érinti az együttdöntési eljárással elfogadott programok pénzügyi keretösszegét és az éves költségvetési eljárást.

10. A 2007–2013 közötti időszakra vonatkozó pénzügyi keret átfogó felső korlátját nem fogják túllépni.

Az Európai Parlament és a Tanács 2009. május 6-i határozata értelmében 2009. május 6-án felülvizsgálták a pénzügyi keretet, 2000 millió EUR-val megemelve az 1a. fejezet felső korlátját[3].

Jelen közlemény tartalmazza a pénzügyi keret felülvizsgálatáról szóló új európai parlamenti és tanácsi határozatra irányuló javaslatot, az 1a. fejezet kötelezettségvállalási előirányzatai 2010. évi felső korlátjának 1 587 millió EUR-val történő megemelése érdekében. Ez az energiaágazatbeli projektekre előirányzott teljes összeg fedezése tekintetében 393 millió EUR átmeneti hiányt eredményezne, melyet finanszírozni kell. Összhangban a fenti megállapodással, ezt a hiányt legkésőbb a 2011. évi költségvetés eljárás keretében történő egyeztetéskor kell feltölteni.

A hiány végleges összegének értékelésére sor kerül, amint rendelkezésre állnak a 2. fejezet EMGA-intézkedésekre elkülönített forrásainak felhasználására vonatkozó végleges adatok 2009. november elején. Ugyanekkor kerülnek értékelésre azok az új piaci fejlemények, amelyek hatással lehetnek a 2010. évi költségvetésre. A Bizottság a hiány finanszírozása céljából a 2009 novemberi költségvetési egyeztetés keretében az összes rendelkezésre álló pénzügyi forrást megvizsgálja.

A mozgásterek felhasználása és az 1a. fejezeten belüli átcsoportosítás

Az intézményközi megállapodás 13. pontja előírja az intézményeknek, hogy biztosítsanak „elegendő mozgásteret” a felső korlát alatt. A 2009. évi felső korlát alatt nem maradt mozgástér az 1a. fejezet kötelezettségvállalási előirányzatai számára. Az 1a. fejezet alatt rendelkezésre álló mozgástér a 2010. évben 43 millió EUR, ideértve a kozloduji atomerőmű 2011-2013 közötti leszerelésének finanszírozását célzó 2. sz. módosító indítványt, 2011-ben pedig 37 millió EUR, figyelembe véve a globális környezetvédelmi és biztonsági megfigyelésről (GMES), Kozlodujról és a pénzügyi felügyelet új hatóságairól szóló új bizottsági javaslatokat. A Bizottság ezért úgy véli, hogy ezek a mozgásterek nem használhatók az európai gazdaságélénkítési tervben előirányzott érintett intézkedések finanszírozásához.

A 2009. április 2-án elfogadott nyilatkozat szerint a három intézmény megegyezett arról, hogy „a kompenzációs mechanizmus nem érinti az együttdöntési eljárással elfogadott programok pénzügyi keretösszegét és az éves költségvetési eljárást.” A Bizottság nem lát további lehetőségeket az 1a. fejezeten belüli átcsoportosításokat illetően.

Kötelezettségvállalási előirányzatok: Átcsoportosítások a 2. fejezetből

A 2. fejezet alatti kötelezettségvállalási előirányzatok 2009. évi kiadási korlátja alatt fennmaradó jelenlegi mozgástér összege 901 millió EUR. Ez a halászati programok forrásainak nem teljes körű felhasználásából eredő 34 millió EUR-t tartalmaz, melyeket beleillesztettek a 10/2009. sz. költségvetési módosításba.

Ezen kívül vidékfejlesztésre 250 millió EUR, az éghajlatváltozásra pedig 20 millió EUR előirányzatot állítottak be a 2009. évi költségvetésbe. Az összegek azonban nem használhatók fel, mert hiányzik a megfelelő jogalap.

Mivel a mezőgazdasági év most lezárult, a Bizottság a 2009. évi fennmaradó mozgástér és a 2. fejezet felhasználatlan előirányzatainak rendelkezésre bocsátását javasolja az európai gazdaságélénkítési terv 1a. fejezetből finanszírozandó energiaprojektjei számára.

A tejpiacokon kialakult kritikus helyzet miatt a 2. fejezet kötelezettségvállalási előirányzataira meghatározott 2010. évi kiadási korláton belül ténylegesen rendelkezésre álló felosztatlan mozgástér alacsonyabb az eredetileg vártnál és 844 millió EUR-t tesz ki.

A Bizottság a következőkre javasolja e mozgástér felhasználását:

- a 2. fejezetben az európai gazdaságélénkítési terv keretében igényelt 420 millió EUR biztosítása a szélessávú internet vidéki területeken történő fejlesztésének előmozdítására, valamint az állapotfelméréssel összefüggésben meghatározott „új kihívásokhoz” kapcsolódó intézkedések megerősítésére;

- további 124 millió EUR, mely rendelkezésre bocsátható az 1a. fejezet energiaprojektjei számára.

Ezt követően a 2010. évi kiadási korláton belül 300 millió EUR a mezőgazdaság számára rendelkezésre álló mozgástér marad fenn, melynek összege megegyezik a pénzügyi fegyelmi mechanizmus alkalmazásának elkerüléséhez szükséges mozgástérrel. Mindenesetre a Bizottság vállalta, hogy megtesz minden szükséges intézkedést annak biztosítására, hogy a KAP-kiadásokkal és az azok finanszírozásával kapcsolatban hozott határozatokat, az állapotfelmérésről szóló megállapodást is ideértve, betartják.

Kötelezettségvállalási előirányzatok: Átcsoportosítások az 5. fejezetből

Az 5. fejezet (Igazgatás) kiadási korlátja alatti mozgástér 2009-ben 131 millió EUR-t (ideértve a mozgástér 55 millió EUR összegű, nem teljes körű felhasználásra visszavezethető növekedését, melyet a 10/2009 sz. költségvetési módosítás bocsátott rendelkezésre), 2010-ben pedig 230 millió EUR-t tesz ki. Ez utóbbi mozgástér szükséges lehet a Lisszaboni Szerződés hatálybalépéséhez kapcsolódó pótlólagos igények fedezéséhez. Ezt figyelembe véve maximum 281 millió EUR (131 millió EUR a 2009. évi mozgástérből és 150 millió EUR a 2010. évi mozgástérből) bocsátható rendelkezésre.

Kötelezettségvállalási előirányzatok: Átcsoportosítások az 1b. fejezetből

Végezetül a technikai segítségnyújtás nem kimerített kerete miatt az 1b. fejezet kötelezettségvállalási előirányzatainak 2010. évi felső korlátja alatt 110 millió EUR mozgástér marad, amely összeg szintén felhasználható.

Kifizetési előirányzatok

A kifizetési előirányzatok tekintetében az intézményközi megállapodás 23. pontjának negyedik bekezdése előírja, hogy minden felülvizsgálatnak biztosítania kell a kötelezettségvállalások és a kifizetések közötti megfelelő kapcsolat fenntartását. Ezért módosítani kell a kifizetési előirányzatok éves felső korlátját az 1a. fejezet alá tartozó pótlólagos kötelezettségvállalások kifizetési profilja, valamint a kifizetéseknek az 1b., a 2. és az 5. fejezet kötelezettségvállalási előirányzatai 2009. évi és 2010. évi csökkentésének megfelelő csökkentése alapján.

Összefoglaló táblázat és következtetés

Az alábbi táblázat összefoglalja a pénzügyi keret kötelezettségvállalási és kifizetési előirányzatai felső korlátainak javasolt változtatását. Az összegek folyó árakon szerepelnek:

[pic]

Összességében, a folyó árakon kifejezett kötelezettségvállalási és kifizetési előirányzatok általános felső korlátja tekintetében a felülvizsgálat zéró összegű.

A fenti változások az alábbi, folyó árakon kifejezett pénzügyi keretet eredményezik.

A pénzügyi keret felülvizsgálatáról szóló hivatalos határozatnak az intézményközi megállapodásban rögzített alaptáblázatra kell hivatkoznia, amely 2004. évi változatlan árakat tartalmaz. Ezért a folyó értéken szereplő összegeket – az intézményközi megállapodás 16. pontjával összhangban – a 2 %-os éves fix deflátor segítségével át kell konvertálni 2004. évi árakra.

[pic]

Javaslat

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4] és különösen annak 21. és 22. pontjának első és második albekezdésére, valamint 23. pontjára,

tekintettel a Bizottság javaslatára,

mivel:

(1) A 2009. november 19-i költségvetési egyeztető ülésen az Európai Parlament, a Tanács és a Bizottság megegyezett az energiaágazatbeli és a szélessávú internettel kapcsolatos projektek, valamint a közös agrárpolitika 2003. évi félidei reformjának értékelésével („állapotfelmérés”) összefüggésben meghatározott „új kihívásokhoz” kapcsolódó intézkedéseket célzó beruházások európai gazdaságélénkítési terv keretében történő pótlólagos finanszírozás modalitásairól[5]. A finanszírozás szükségessé teszi a 2007–2013 közötti időszakra szóló többéves pénzügyi keret felülvizsgálatát az intézményközi megállapodás 21., 22. és 23. pontjával összhangban, vagyis az 1a. alfejezet 2010. évi kötelezettségvállalási előirányzatai felső korlátjának 1 587 millió EUR-val történő emelését folyó árakon.

(2) Az 1a. alfejezet felső korlátjának megemelését teljes mértékben ellensúlyozza az 1b., a 2. és az 5. fejezet kötelezettségvállalási előirányzatai 2009. és 2010. évi felső korlátjának 1 587 millió EUR-val történő csökkentése.

(3) A kötelezettségvállalások és a kifizetések közötti megfelelő kapcsolat fenntartása érdekében kiigazítják a kifizetési előirányzatok éves felső korlátját. A kiigazítás zéró összegű.

(4) A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletét ennek megfelelően módosítani kell[6],

A KÖVETKEZŐKÉPPEN HATÁROZOTT:

Egyetlen cikk

A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. melléklete helyébe e határozat melléklete lép.

Kelt Brüsszelben,

az Európai Parlament részéről a Tanács részéről

az elnök az elnök

MELLÉKLET

[pic]

[1] COM (2008) 859 végleges/2.

[2] HL C 139., 2006.6.14., 1. o.

[3] HL L 132., 2009.5.29., 8. o.

[4] HL C 139., 2006.6.14., 1. o.

[5] COM(2008) 800., COM(2008) 859., COM(2009) 171., és HL L 132., 2009.5.29., 8. o.

[6] E célból a fenti megállapodásból eredő számadatokat 2004-es árakra konvertálják.